hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu de fi hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Akiknek a kerület az első
V. NASZÁLYI MÁRTA: Követeljük a károk azonnali kijavítását!
Felháborodva írtunk újabb levelet az illetékes Építésfelügyeleti Hatóságnak a Szentháromság téri tarthatatlan állapotokról. Követeljük a károk azonnali kijavítását!
A Budavári Önkormányzat az érintett épületek és közterületek tulajdonosaként már kezdetben is hivatalos panasszal fordult az építésfelügyelethez, a kormányhivatalhoz és a bontást végző céghez is. A kapott válaszlevelek alapján egyértelművé vált, hogy a Kormányhivatal nem akar a Burg Hotel jogszerűtlen és szakszerűtlen bontása miatt intézkedni, holott a kivitelezéskor a bontási engedélyben előírt feltételeket sem tartották meg! Tegnap viszont olyan levél érkezett a bontást végző Raw Development Kft.-től, amelyben az általunk felhozott problémák mindegyikét elismerte.
Az egy dolog, hogy nem volt semmiféle beleszólásunk a bontási engedély megadásába, de a szakszerűtlen és jogszerűtlen kivitelezés miatt a bontás környékén az állapotok azóta is közveszélyesek:
- A járdát gyakorlatilag teljes szélességben lekerítették, a gyalogosok még mindig a keskeny autóúton kénytelenek közlekedni.
- Február 3-a óta, azaz két hete már leállt a munkavégzés, de 2-3 méter magasan áll a sitt a területen, így a viharos széllökések porral és törmelékkel terítik be a környéket.
- Elmulasztották a bontás megkezdése előtt a Várnegyed áramellátásának nagy részét biztosító transzformátorállomást kiváltani, amely a kivitelező által engedély nélkül lekerített közterület alatti pinceszinten található, így veszélybe került a transzformátor és a Vár áramellátása is.
- Megsérült a szomszédos épület tetőfedése.
- Még mindig sitt borítja a járdát, így az azon okozott károkat még nem is látjuk a néhány éve elkészült díszburkolaton.
- Az építési törmelékből egy műemléki védettségű középkori pince fölé is bőven jutott.
- A bontási helyszínen nincs kötelező tájékoztató tábla.
- A művezető személyét a mai napig nem ismerjük, mivel nem helyezték ki az ilyenkor kötelező kivitelezési tájékoztató táblát.
- Mindezt pedig a turisták által leglátogatottabb Szentháromság téren teszik.
A kivitelező jogosulatlanul használta a közterületet, a hozzáállása olyan, mintha a szomszéd telkére deponálta volna a sittet és ott is hagyja hetekig. Szégyen, hogy az Építésfelügyeleti Hatóság korábbi válaszlevelében ezeket a körülményeket szakszerűnek és jogszerűnek írta le, és nem láttak építésfelügyeleti intézkedésre okot adó körülményt.
A bontást végző cég levelében tulajdonképpen mindent elismer, azt írják: „a bontás végeztével a szél által okozott porzást megakadályozni nem tudjuk, ami a Budavár polgárainak és látogatóinak egészségét kockáztató állapotot eredményez”, „a munkaterület jelen állapotában balesetveszélyes”, „a bontás során keletkezett és az elszállítás hiánya miatt felhalmozódott nagy mennyiségű bontási törmelék a szomszédos falakra is hatást gyakorol (..), mely hosszú távon nem kedvező”. Beismerik továbbá, hogy a felhalmozódott bontási törmelék rossz látványt nyújt, bár szerintük a lehető legesztétikusabb módon oldották meg a munkaterület elkerítését. Az azonban érdekes módon fel sem merült a kivitelezőben, hogy a kivitelezéshez szükséges előzetes engedélyeket beszerezve és szabályosan eljárva mindezek a problémák elő sem álltak volna.
A bontási engedélyt kiadó Fővárosi Kormányhivataltól egyébként egy egészen szürreális levelet kaptunk a felvetett jogszerűtlenségekre. Szerintük nem indokolt az építésfelügyeleti eljárás indítása, levelükben szó szerint ezt írták:
„Az építési tevékenységgel érintett ingatlannal közvetlenül határos épületek tekintetében tájékoztatom, hogy a szomszédos épületek tűzfala sértetlen, azon a bontásból származó sérülés, károkozás nem látható. A szomszédos épületek megóvása érdekében a szomszédos épületekkel közvetlenül érintkező épületrészek bontása kézi erővel történt.”
Ez a mondat azért is felháborító a Kormányhivatal részéről, mert nemcsak én, hanem több száz ember látta a saját szemével a bontó gépet a területen. Erről természetesen tucatszámra vannak felvételeink is.
A Budavári Önkormányzat főépítészével együtt egyértelmű szakszerűtlenséget és jogszerűtlenségeket állapítottunk meg. Ezért követeljük, hogy a kizárólagos intézkedési jogkörrel rendelkező Kormányhivatal járjon el a felelőtlen és önkényes munkavégzés ügyében és kötelezze a kivitelezőt az okozott károk maradéktalan helyreállítására!
2022. szeptember 27. 12:37
A Vérmező közösségi tervezése
A Vérmező nemcsak kerületünk, de Budapest egyik legnagyobb közparkja, kerületi és budapesti polgárok közkedvelt pihenőhelye. Elhelyezkedése, arányai, növényállománya igazi kinccsé...
2022. szeptember 23. 14:10
Hatalmas körben terveztük az új Vérmezőt!
Köszönjük az érdeklődést, fantasztikus közösségi élmény volt Önökkel együtt gondolkozni a park jelenéről és jövőjéről! Megtartottuk a Vérmező közösségi tervezésének...
Felkészülés a téli hidegre: így segít az önkormányzat
Megújul a Szentháromság tér: bemutatta tervét a közönségnek a nyertes tervezőcsapat
TÁJÉKOZTATÓ A KEDVEZMÉNYES FÖLDGÁZ VÉTELEZÉSRŐL
Jön a parlagfű pollenszezon: mutatjuk a kötelezettségeket
Fergeteges hangulatban búcsúztattuk a nyarat
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat